pythainlp/thai-wiki-dataset-v4 huggingface dataset:
อาร์เธอร์ อัลบิสตัน

อาร์เธอร์ ริชาร์ด อัลบิสตัน (เกิด 14 กรกฎาคม 1957) เป็นอดีตนักฟุตบอลอาชีพชาวสกอตแลนด์ อัลบิสตันเล่นให้กับแมนเชสเตอร์ยูไนเต็ดมาเกือบตลอดอาชีพของเขา โดยลงเล่นให้สโมสรเกือบ 500 นัด เขายังลงเล่นให้ทีมชาติสกอตแลนด์อีก 14 นัดและได้รับเลือกให้อยู่ในทีมชาติสกอตแลนด์ชุดฟุตบอลโลก 1986
อาชีพ.
อัลบิสตันเข้าร่วมทีมแมนเชสเตอร์ยูไนเต็ดในฐานะเด็กฝึกหัดของสโมสรในเดือนกรกฎาคม 1972 เมื่ออายุ 15 ปี ก่อนที่จะผันตัวมาเป็นนักฟุตบอลอาชีพในเดือนกรกฎาคม 1974 หลังจากที่สโมสรตกชั้นสู่ดิวิชัน 2 ในฤดูกาล 1973–74 เขาประเดิมสนามให้กับทีมชุดใหญ่ของแมนเชสเตอร์ยูไนเต็ดในลีกคัพรอบ 3 เจอกับคู่แข่งร่วมเมืองอย่างแมนเชสเตอร์ซิตีในปี 1974 เขาลงเล่น 485 นัดตลอด 14 ฤดูกาลโดยเล่นเป็นแบ็กซ้ายและยิงได้ 6 ประตู เขาช่วยให้สโมสรคว้าแชมป์เอฟเอคัพ 3 สมัยในปี 1977, 1983 และ 1985
อัลบิสตันออกจากแมนเชสเตอร์ยูไนเต็ดในเดือนสิงหาคม 1988 เพื่อเข้าร่วมทีมเวสต์บรอมมิชอัลเบียน ซึ่งคุมทีมโดยรอน แอตกินสัน อดีตผู้จัดการทีมปีศาจแดง แบบไม่มีค่าตัว เมื่อถึงเวลาที่เขาออกจากโอลด์แทรฟฟอร์ด เขาเป็นผู้เล่นที่รับใช้สโมสรยาวนานที่สุดในทีมและเป็นผู้เล่นคนเดียวที่เหลืออยู่จากยุคทอมมี โดเชอร์ตี
กองกำลังสนาม

กองกำลังสนาม  ในคำพูดทางทหารของกองทัพบกสหราชอาณาจักรและอินเดีย คือกองกำลังผสมภาคพื้นดินที่ปฏิบัติการภายใต้สถานการณ์การสู้รบที่เกิดขึ้นจริงหรือถูกสมมุติขึ้น โดยทั่วไปจะใช้งานในช่วงของการทัพโดยเฉพาะ ซึ่งถูกใช้งานโดยชาติอื่น ๆ ในความหมายที่แตกต่างกันไป
สหราชอาณาจักร.
กองกำลังสนามจะถูกสร้างขึ้นจากหน่วยต่าง ๆ ในพื้นที่ปฏิบัติการทางทหารและตั้งชื่อตามพื้นที่ทางภูมิศาสตร์ ตัวอย่างดังนี้:
ออสเตรเลีย.
ในประเทศออสเตรเลีย กองกำลังสนามประกอบไปด้วยหน่วยต่าง ๆ ที่จำเป็นเพื่อให้บรรลุวัตถุประสงค์ในการปฏิบัติการนั้น ๆ
แคนาดา.
กองกำลังรบนอกประเทศแคนาดา ถือเป็นกองกำลังสนามที่สร้างขึ้นมาเพื่อเข้าร่วมในสงครามโลกครั้งที่หนึ่ง
สหรัฐ.
ในสหรัฐ ระหว่างสงครามเวียดนาม คำนี้ใช้เรียกองค์กรทหารขนาดกองทัพน้อยที่มีหน้าที่และความรับผิดชอบต่าง ๆ สำหรับหลีกเลี่ยงความสับสนในการกำหนดกองทัพน้อยที่ใช้งานโดยกองทัพบกสาธารณรัฐเวียดนาม และเพื่อให้เกิดการจัดหน่วยที่ยืดหยุ่น โดยกองบัญชาการช่วยเหลือทางทหารเวียดนาม (Military Assistance Command, Vietnam: MACV) และนายพล วิลเลียม เวสต์มอร์แลนด์ ได้พัฒนา "กองกำลังสนาม" ขึ้นมา เช่น กองกำลังสนามที่ 1 (I Field Force) และ กองกำลังสนามที่ 2 (II Field Force) ซึ่งต่างจากกองทัพน้อยที่มีขนาดและโครงสร้างที่กำหนดโดยหลักนิยมของกองทัพบก กองกำลังสนามสามารถขยายขนาดได้ตามความจำเป็นและหน้าที่ต่าง ๆ เช่น การประสานงานกับเวียดนามใต้ กับกิจการพลเรือน และมีความยืดหยุ่นพอที่จะมีหน่วยรองจำนวนมากในการรับมอบหมายภารกิจให้
กองกำลังตำรวจสนาม.
ในการปฏิบัติการในการปราบปรามการก่อกบฏ หน่วยตำรวจที่ได้รับการคัดเลือกและผ่านการฝึกฝนมาเป็นพิเศษซึ่ง ติดอาวุธและยุทโธปกรณ์รูปแบบเดียวกับทหารราบเบา ถูกกำหนดให้เป็นกองกำลังตำรวจสนาม มีภารกิจในการลาดตระเวนและโจมตีในรูปแบบของกำลังกึ่งทหาร แต่ยังคงมีอำนาจในการปฏิบัติงานในรูปแบบของตำรวจในพื้นที่ที่มีความเสี่ยงและอันตรายสูง
รายชื่อกองกำลังตำรวจสนาม กำลังกึ่งทหาร และหน่วยต่อต้านความไม่สงบ.
อ.
 อิรัก
กลุ่มชุดรบ

กลุ่มชุดรบ  (ศัพท์ของสหราชอาณาจักร / เครือจักรภพ) หรือ กองกำลังเฉพาะกิจ (ศัพท์ของสหรัฐ) ในทฤษฏีการทหารสมัยใหม่ ถือเป็นองค์ประกอบพื้นฐานของกำลังรบของกองทัพบก กลุ่มชุดรบถูกสร้างขึ้นมามีขนาดประมาณกองพันทหารราบ หรือกรมทหารยานเกราะ ซึ่งปกติจะบัญชาการโดยทหารยศพันโท กองพันหรือกรมทหารยังจัดให้มีส่วนบังคับบัญชาและเสนาธิการมาเป็นองค์ประกอบของกลุ่มชุดรบ ซึ่งได้รับการประกอบกำลังเสริมจากยานเกราะ ทหารราบ บุคลากรทางทหารสนับสนุนและอาวุธยุทโธปกรณ์ที่เหมาะสมกับภารกิจที่จะถูกมอบหมายให้
การจัดหน่วยของกลุ่มชุดรบมีความยืดหยุ่นและสามารถปรับโครงสร้างใหม่ได้อย่างรวดเร็วเพื่อใช้รับมือกับความเปลี่ยนแปลงของสถานการณ์ ปกติแล้วกลุ่มชุดรบจะมีโครงสร้างคล้ายกันกับกรมทหารยานเกราะที่ประกอบไปด้วย 2 กองพันทหารม้า (รถถังหลัก) และได้รับการสนับสนุนจาก 1 กองร้อยทหารราบ ในทางกลับกัน กลุ่มชุดรบที่เน้นการป้องกันสูงอาจมีโครงสร้างคล้ายกับกองพันทหารราบที่ประกอบไปด้วยทหาร 2 กองร้อยและ 1 กองพันทหารม้ายานเกราะ ในการสนับสนุนหมวดลาดตระเวน การจัดหน่วยแยกป้องกันอากาศยานระดับต่ำ ตอนต่อต้านรถถัง, หน่วยยกทหารช่าง และการสนับสนุนปืนใหญ่
กลุ่มชุดรบมักถูกแบ่งย่อยออกเป็นกลุ่มกองร้อย (เรียกว่า "ชุด" (team) ในกองทัพบกสหรัฐ) ประกอบไปด้วยกองร้อยทหารราบที่ได้รับการสนับสนุนจากหมวดรถถังและหน่วยสนับสนุนอื่น ๆ อีกมากมาย
สหราชอาณาจักรและเครือจักรภพ.
ในกองทัพบกสหราชอาณาจักร กองพลยานเกราะหรือกองพลยานยนต์สามารถแบ่งเป็นกลุ่มชุดรบได้มากถึง 12 กลุ่มชุดรบได้หากต้องการ โดยมี 3 หรือ 4 กองพลน้อยภายในชุดรบ กลุ่มชุดรบของเครือจักรภพมักจะตั้งชื่อตามองค์ประกอบหลัก เช่น "กองพันที่ 1 กลุ่มชุดรบกรมทหารแคนาดา กองทัพบกแคนาดา" (1st Battalion, The Royal Canadian Regiment Battle Group) ที่ปฏิบัติการในอัฟกานิสถานในปี พ.ศ. 2550–2551 และในกองทัพสหราชอาณาจักร "กลุ่มชุดรบพาราที่ 3" ที่ปฏิบัติการในอัฟกานิสถานในปี พ.ศ. 2554
อินเดีย.
ในอินเดีย ซึ่งใช้หลักนิยมโคล์ดสตาร์ท (Cold Start) ได้สร้างสร้างกลุ่มกองพลน้อยอิสระ (independent brigade group) ขึ้นมาซึ่งมีองค์ประกอบที่ใหญ่กว่ากองกำลังเฉพาะกิจเพียงเล็กน้อย เป็นการผสมผสานระหว่างองค์ประกอบทั้งหมดเพื่อจุดประสงค์ในการทำสงครามกับปากีสถานโดยเฉพาะ องค์ประกอบในการบุกรุกคืบคือกลุ่มกองพลน้อยติดอาวุธอิสระ (independent armed brigade group) (มักจะประกอบไปด้วยหน่วยยานเกราะ) และกลุ่มกองพลน้อยรุกอิสระ (independent offensive brigade group) (มักจะประกอบด้วยทหารราบ) ซึ่งช่วงเวลาในการวางกำลังตามแนวชายแดนของกองทัพบกอินเดียเป็นอย่างมาก
แอฟริกาใต้.
ในแอฟริกาใต้ได้พัฒนากลุ่มชุดรบกึ่งอิสระขึ้นมาจากประสบการณ์ของกองกำลังเฉพาะกิจจูเลียต โดยเน้นไปที่ความเร็วที่สูงและระยะทางในการเคลื่อนที่ในเขตสงครามแอฟริกาตะวันตกเฉียงใต้/แองโกลาตอนใต้ กลุ่มชุดรบยานยนต์เหล่านี้อยู่ภายใต้การบังคับบัญชาของกองพลน้อยที่ 60 (60 Brigade) เช่น กลุ่มกองพันยานยนต์ที่ 61 (61 Mechanised Battalion Group)
อื่น ๆ.
ประเทศส่วนใหญ่จัดกลุ่มชุดรบตามความจำเป็นสำหรับวัตถุประสงค์ในการปฏิบัติการหรือการฝึกซ้อม เมื่อไม่ได้จัดกำลังในรูปแบบกลุ่มชุดรบ กำลังในกลุ่มชุดรบจะกลับไปประจำการยังต้นสังกัดเดิมของตน
เมลานี มาร์ติเนซ

เมลานี อเดล มาร์ติเนซ (อังกฤษ : Melanie Adele Martinez) (เกิด 28 เมษายน 1995) เป็นนักร้องและนักแต่งเพลงชาวอเมริกัน มาร์ติเนซเกิดในย่านแอสโตเรียและเติบโตในย่านบอลด์วินของรัฐนิวยอร์ก เริ่มมีชื่อเสียงในปี 2012 หลังจากปรากฏตัวในเดอะวอยซ์ ซีซั่น 3 หลังจากการประกวด เธอได้เซ็นสัญญากับแอตแลนติกเรเคิดส์และปล่อยซิงเกิลเปิดตัวของเธอที่มีชื่อว่า "ดอลล์เฮาส์" ตามด้วยอีพีเปิดตัวในชื่อเดียวกัน (2014) 
ต่อมามาร์ติเนซได้ออกสตูดิโออัลบั้มเต็มชุดแรกของเธอที่มีชื่อว่า "Cry Baby" (2015) ซึ่งได้รับการรับรองดับเบิลแพลตตินัมโดย สมาคมผู้ประกอบกิจการเพลงของสหรัฐอเมริกา (อาร์ไอเอเอ) อัลบั้มนี้มีซิงเกิลที่ประสบความสำเร็จมากมายอาทิ "Pity Party", "Soap" และ "Mrs. Potato Head" มาร์ติเนซออกสตูดิโออัลบั้มเต็มอีก 2 อัลบั้มคือ "K–12" (2019) และ "Portals" (2023) ซึ่งวางจำหน่ายเมื่อวันที่ 6 กันยายน 2019 และ 31 มีนาคม 2023 ตามลำดับ
ประวัติ.
มาร์ติเนซเติบโตขึ้นมาใน "ครอบครัวลาตินแบบดั้งเดิม" ซึ่งเธอรู้สึกอับอายที่ต้องพูดถึงเรื่องเพศของเธอ และรู้สึกราวกับว่าเธอจะไม่ได้รับการยอมรับหากเธอออกมาเป็น ไบเซ็กชวล เธอบอกว่าตอนนี้ครอบครัวของเธอยอมรับเรื่องเพศของเธออย่างเต็มที่แล้ว
อาชีพ.
2012–2014:ก้าวไกลในThe Voice และ Dollhouse.
ในปี 2012 ระหว่างเรียนมัธยมปลาย มาร์ติเนซได้เข้าร่วมใน MSG Varsity Talent Show ซึ่งเป็นการแข่งขันความสามารถทางโทรทัศน์ เธอร้องเพลง "Money (That's What I Want)" ของวงเดอะบีเทิลส์โดย Barrett Strong และ "Shake Me, Wake Me (When It's Over)" โดย Four Tops เธอตกรอบในรอบที่สอง.
รายชื่อผลงาน.
 สตูดิโออัลบั้ม
ทัวร์.
หัวข้อข่าว
สนับสนุน
บาสเกตบอลชิงแชมป์โลก 2023 รอบคัดเลือก – โซนยุโรป รอบคัดเลือก

การแข่งขันรอบคัดเลือกของบาสเกตบอลชิงแชมป์โลก 2023 รอบคัดเลือก โซนยุโรป เริ่มต้นขึ้นในเดือนพฤศจิกายน ค.ศ. 2021 และสิ้นสุดในเดือนกุมภาพันธ์ ค.ศ. 2023 เป็นการแข่งขันบาสเกตบอลที่ตัดสินทีมทั้ง 12 ทีมจากทวีปยุโรปเพื่อที่จะผ่านเข้ารอบสู่การแข่งขันบาสเกตบอลชิงแชมป์โลก 2023
รูปแบบ.
การแข่งขันรอบนี้มีทีมเข้าร่วมแข่งขัน 32 ทีม โดยแบ่งการแข่งขันเป็น 2 รอบ ได้แก่
รอบที่ 1.
ทีมชาติ 24 ทีมที่ผ่านเข้ารอบ ยูโรบาสเกต 2022 ผ่านเข้ารอบนี้โดยอัตโนมัติ รวมกับอีก 8 ทีมที่ผ่านเข้ารอบจากรอบปรี-ควอลิฟาย โดยรวมแล้วมี 32 ทีม ซึ่งถูกแบ่งออกเป็น 8 กลุ่ม กลุ่มละ 4 ทีม แข่งขันรูปแบบเหย้าเยือนแบบพบกันหมด
การแข่งขันในปี ค.ศ. 2021 และ 2022 ทีมอันดับต่ำสุดของแต่ละกลุ่มจะตกรอบ หลังจากการรุกรานยูเครนโดยรัสเซีย พ.ศ. 2565 ทั้งรัสเซียและเบลารุสถูกไล่ออกจากรอบคัดเลือก โดยผลการแข่งขันทั้งหมดถือเป็นโมฆะ
การจับฉลาก.
การจับสลากสำหรับรอบแรกมีขึ้นในวันที่ 31 สิงหาคม พ.ศ. 2564 ที่ มีส, สวิตเซอร์แลนด์.
การแบ่งกลุ่ม.
การแบ่งกลุ่มประกาศวันที่ 30 สิงหาคม ค.ศ. 2021 ทีมต่าง ๆ จะถูกวางตามการจัดอันดับโลกของฟีบา ทีมจากโถที่ 1, 4, 5, และ 8 ถูกจับสลากไปยังกลุ่ม A, C, E และ G. ทีมจากโถ 2, 3, 6, และ 7 ถูกจับสลากไปยังกลุ่ม B, D, F และ H
บาสเกตบอลชิงแชมป์โลก 2023 รอบคัดเลือก – โซนยุโรป รอบปรี-ควอลิฟาย

การแข่งขันรอบปรี-ควอลิฟายของบาสเกตบอลชิงแชมป์โลก 2023 รอบคัดเลือก โซนยุโรป เริ่มต้นในเดือนกุมภาพันธ์ ค.ศ. 2020 และสิ้นสุดในเดือนสิงหาคม ค.ศ. 2021 เป็นการแข่งขันบาสเกตบอลที่ตัดสิน 4 ทีมจากทวีปยุโรปเพื่อที่จะผ่านเข้ารอบสู่การแข่งขันบาสเกตบอลชิงแชมป์โลก 2023 รอบคัดเลือก
รูปแบบ.
การแข่งขันรอบนี้มีทีมเข้าร่วมแข่งขัน 16 ทีม โดยแบ่งการแข่งขันเป็น 2 รอบ ได้แก่
รอบที่ 1.
การจับฉลาก.
การจับสลากมีขึ้นในวันที่ 29 ตุลาคม ค.ศ. 2019 และการจัดวางแบ่งกลุ่มจะขึ้นอยู่กับการจัดอันดับโลกทีมชายของฟีบา
เนื่องจากการระบาดทั่วของโควิด-19 แต่ละกลุ่มจึงลงเล่นช่วงเดือนพฤศจิกายนในสนามเดียว เช่นเดียวกับการแข่งขันในเดือนกุมภาพันธ์ ค.ศ. 2021
"เวลาทั้งหมดเป็นเวลาท้องถิ่น"
หมู่เรือ

หมู่เรือ  เป็นหน่วยรองของกองเรือ (squadron) หรือหมวดเรือ (flotilla) นอกจากนี้ยังสามารถเป็นหน่วยรองของกองเรือนาวีได้อีกด้วย โดยหมู่เรือเป็นรูปขบวนทางเรือที่เล็กที่สุด ปกติจะมีเรือรบในหมู่ระหว่าง 2 ถึง 4 ลำ
การบัญชาการ.
หมู่เรือมักจะอยู่ภายในการบังคับบัญชาของนายทหารชั้นนายพลอาวุโส ปกติจะดำรงตำแหน่งพลเรือโทหรือพลเรือตรีโดยไม่มีขนาดของหมู่เรือเป็นเกณฑ์ เช่น ในกองทัพเรือจักรวรรดิญี่ปุ่น หมู่เรือบรรทุกเครื่องบินที่ 1 ได้รับคำสั่งจากพลเรือโทหรือพลเรือตรี เช่นเดียวกับหมู่เรือลาดตระเวนที่ 18
รูปแบบหมู่เรือ.
โดยทั่วไปหมู่เรือจะจัดกลุ่มตามชั้นเรือและประเภทของเรือ ขึ้นอยู่กับวิธีการจัดหน่วยของกองทัพเรือประเทศนั้น ๆ ตัวอย่างการจัดรูปแบบ ได้แก่
คายาล อาลีเยฟ

คายาล ฟาครี โอกลู อาลีเยฟ (15 มีนาคม ค.ศ. 2006 –) เป็นนักมวยไทยชาวอาเซอร์ไบจาน ผู้เป็นแชมป์ยุวชนโลกและยุโรป ค.ศ. 2022 ตลอดจนผู้ชนะรางวัลเหรียญทองแดงในการแข่งยูโรเปียนเกมส์ 2023
ประวัติ.
คายาล ฟาครี โอกลู อาลีเยฟ เกิดวันที่ 15 มีนาคม ค.ศ. 2006 ในฐานะนักเรียนเกรด 6 โรงเรียนมัธยมหมายเลข 283 ที่เขตบินากาดีของบากู เขาได้รับรางวัลชนะเลิศในการแข่งที่จัดโดยสหพันธ์มวยไทยในยุโรปในประเภทน้ำหนักไม่เกิน 34 กก.
เขาเป็นผู้ชนะการแข่งถ้วยยุวชนโลกใน ค.ศ. 2016 และ 2018 ซึ่งจัดขึ้นที่ประเทศตุรกี ส่วนใน ค.ศ. 2019 เขาชนะการแข่งระดับนานาชาติที่ประเทศอิหร่าน
กระทั่งในช่วงปลาย ค.ศ. 2019 อาลีเยฟได้อันดับที่สามในการแข่งชิงแชมป์ยุวชนโลกที่เมืองอันทัลยา ประเทศตุรกี
ในเดือนกุมภาพันธ์ ค.ศ. 2022 ในฐานะนักเรียนเกรด 6 โรงเรียนมัธยมหมายเลข 283 เขาได้รับรางวัลเหรียญทองในการแข่งชิงแชมป์ยุวชนยุโรป ซึ่งจัดขึ้นที่นครอิสตันบูล ประเทศตุรกี ต่อมา ในเดือนสิงหาคมของปีเดียวกัน ที่กัวลาลัมเปอร์ ประเทศมาเลเซีย คายาล อาลีเยฟ ได้กลายเป็นแชมป์โลกในกลุ่มเยาวชนในประเภทน้ำหนักไม่เกิน 60 กก.
ในเดือนมิถุนายน ค.ศ. 2023 เขาเข้าร่วมการแข่งยูโรเปียนเกมส์ครั้งที่สาม ที่เมืองกรากุฟ และเกมกีฬานี้เป็นการแข่งสำหรับผู้ใหญ่ครั้งแรกในอาชีพของอาลีเยฟ ซึ่งในเกมกีฬานี้ ในรอบก่อนรองชนะเลิศของประเภทน้ำหนักไม่เกิน 67 กก. เขาได้รับชัยชนะเหนือจอร์จี ไคลน์ จากประเทศจอร์เจียมาก่อน แล้วเข้าสู่รอบรองชนะเลิศ โดยที่รอบนี้ เขาแพ้ออสการ์ ซีเกิร์ต ผู้เป็นนักมวยท้องถิ่น และได้รับรางวัลเหรียญทองแดงจากเกมกีฬาครั้งนี้
ซูเปอร์ทักซ์คาร์ต

ซูเปอร์ทักซ์คาร์ต  เป็นเกมแข่งรถคาร์ทที่เสรีและต้นทางเปิด ได้รับการเผยแพร่ภายใต้สัญญาอนุญาต GNU General Public License เวอร์ชัน 3. ตัวละครในเกมนี้เป็นมาสคอตของโครงการ ซอฟต์แวร์ต้นทางเปิด ต่างๆ "ซูเปอร์ทักซ์คาร์ต"มีให้เล่นได้บน Linux, macOS, Windows, iOS (เบต้า), ระบบ Android และ Nintendo Switch (homebrew) 
การเล่นเกม.
รูปแบบการเล่น"ซูเปอร์ทักซ์คาร์ต" นั้นคล้ายคลึงกับซีรีส์ "มาริโอคาร์ต" แต่ยังมีองค์ประกอบที่แตกต่างกัน เช่น การรวบรวมและการใช้กระป๋องไนโตร เกมดังกล่าวมีมาสคอตของโครงการซอฟต์แวร์ต้นทางเปิดหลายโครงการ ตัวอย่างเช่น มาสคอตของ มอซิลลา ธันเดอร์เบิร์ด เป็นผู้ตัดสิน, แจ้งการเริ่มต้นการแข่งขันและช่วยเหลือผู้เล่นเมื่อพวกเขาขับรถออกนอกสนาม เกมดังกล่าวรองรับผู้เล่นคนเดียว, ผู้เล่นหลายคนในท้องถิ่น, ผู้เล่นหลายคนผ่านแวน และโหมดผู้เล่นหลายคนผ่ายแลน โหมดการเล่นผ่านเครือข่ายมีในเกมตั้งแต่ในเวอร์ชัน 1.0 
ตัวละคร.
ตัวละครที่เล่นได้อย่างเป็นทางการของ "ซูเปอร์ทักซ์คาร์ต"คือมาสคอตของโครงการซอฟต์แวร์เสรีและต้นทางเปิด ยกเว้นตัวละคร Nolok ที่ถูกสร้างขึ้นโดยโครงการ"ซูเปอร์ทักซ์"เพื่อเป็นศัตรูของทักซ์ สำหรับโปรเจ็กต์อื่นๆ สามารถรับเพิ่มแบบส่วนเสริมจากเว็บไซต์ส่วนเสริมของ"ซูเปอร์ทักซ์คาร์ต"ได้
วัดมฤคทายวัน

วัดมฤคทายวัน อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
กองเรือ

กองเรือ  เป็นกลุ่มของเรือรบหลักที่มีขนาดเล็กกว่าที่จะกำหนดเป็นทัพเรือ (naval fleet) ได้ ซึ่งปกติกองเรือจะเป็นส่วนหนึ่งของทัพเรือ ไม่มีข้อกำหนดชัดเจนในการจำแนกกองเรือจากทัพเรือ (หรือจากหมวดเรือ) โดยขนาดและความแข็งแกร่งของกองเรือจะแตกต่างกันไปตามประเทศและช่วงเวลา กลุ่มของเรือรบขนาดเล็ก หรือกลุ่มขนาดเล็กของเรือรบหลัก อาจจะถูกกำหนดให้เป็นหมวดเรือ (flotilla) โดยกองทัพเรือบางประเทศตามศัพท์เฉพาะ เนื่องจากขนาดของกองเรือมีความแตกต่างกันสูงมาก ทำให้ยศของนายทหารที่บัญชาการจึงมีความแตกต่างกันสูงมากเช่นกัน
ก่อนปี พ.ศ. 2407 ทัพเรือทั้งหมดของราชนาวีถูกแบ่งออกเป็น 3 กองเรือ คือกองเรือเรด ไวท์ และบลู ซึ่งกองเรือของราชนาวีเพียงกองเรือเดียวก็อาจมีแสงยานุภาพที่สูงกว่าทั้งกองทัพเรือของหลายประเทศ ปัจจุบันกองเรือหนึ่งอาจมีจำนวนเรือ 3 ถึง 10 ลำ ซึ่งอาจจะประกอบด้วยเรือรบหลัก เรือขนส่ง เรือดำน้ำ หรือเรือขนาดเล็กในกองเรือเฉพาะกิจขนาดใหญ่หรือทัพเรือ กองเรืออาจประกอบไปด้วยเรือประเภทต่าง ๆ หลายประเภทที่ได้รับมอบหมายในการทำภารกิจเฉพาะ เช่น การป้องกันชายฝั่ง การปิดล้อม หรือการกวาดทุ่นระเบิด ในกองทัพเรือสหรัฐ คำว่ากองเรือมักใช้สำหรับการจัดรูปขบวนเรือพิฆาตและเรือดำน้ำ
การบัญชาการ.
โดยปกติกองเรือจะอยู่ภายใต้การบังคับบัญชาจากนายทหารชั้นนายพล เช่น พลเรือโทหรือพลเรือตรี แต่บางครั้งกองเรืออาจอยู่ในบังคับบัญชาของพลเรือจัตวา หรือนาวาเอกที่มีความอาวุโส (หรือในระดับเดียวกัน) ขึ้นอยู่กับความสำคัญของการบัญชาการ กองเรือขนาดใหญ่บางครั้งจะถูกแบ่งออกเป็นสองหมู่เรือขึ้นไป ซึ่งแต่ละหมู่เรือจะบัญชาการโดยนาวาเอกที่อาวุโสรองลงมาเช่นเดียวกับทัพเรือ กองเรือมักจะเป็นรูปขบวนถาวร แต่อาจจะเป็นการประกอบกองเรือเฉพาะกิจขึ้นมาก็ได้
รูปแบบกองเรือ.
กองเรือมีด้วยกันหลายประเภท ได้แก่:
ในกองทัพเรือสมัยใหม่ กองเรือมีแนวโน้มที่จะกลายเป็นหน่วยธุรการ กองทัพเรือส่วนใหญ่เริ่มละทิ้งรูปแบบของกองเรือเพื่อปรับเปลี่ยนไปใช้รูปขบวนเชิงยุทธวิธี (tactical formation) ในช่วงสงครามโลกครั้งที่สอง และมีความต้องการเรือรบหลักที่มีระบบต่อต้านและป้องกันเรือดำน้ำอย่างเรือพิฆาตที่มีหน้าที่ในการเป็นแนวสกรีนป้องกันและการคุ้มกันทางอากาศจากเรือบรรทุกอากาศยาน นำไปสู่การปรับรูปแบบไปสู่หมู่เรือบรรทุกเครื่องบิน หรือกองเรือเฉพาะกิจมากขึ้น ซึ่งประกอบไปด้วยเรือลำใดก็ตามที่สามารถตอบสนองเฉพาะต่อปฏิบัติการ
เมื่อเรือรบมีขนาดที่ใหญ่ขึ้น คำว่ากองเรือจึงค่อย ๆ ถูกแทนที่ด้วยคำว่าหมวดเรือ (flotilla) สำหรับรูปขบวนของเรือพิฆาต เรือฟริเกต และเรือดำน้ำในกองทัพเรือหลายชาติ
วัดมฤคทายวัน (จังหวัดเพชรบุรี)

วัดมฤคทายวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชะอำ อำเภอชะอำ จังหวัดเพชรบุรี ที่ดินตั้งวัดมีเนื้อที่ 16 ไร่ ที่ธรณีสงฆ์จำนวน 1 แปลง เนื้อที่ 3 ไร่ 2 งาน 5 ตารางวา อยู่ติดกับพระราชนิเวศน์มฤคทายวัน
วัดมฤคทายวันตั้งเมื่อวันที่ 31 ตุลาคม พ.ศ. 2504 ได้รับพระราชทานวิสุงคามสีมาเมื่อ พ.ศ. 2505 เขตวิสุงคามสีมากว้าง 51 เมตร ยาว 65 เมตร โดยนายเหลื่อม ส้มภา ราษฎรบ้านหนองคาง ได้บริจาคที่ดินเนื้อที่ 16 ไร่เศษ ด้วยเหตุที่บริเวณเดิมมีสัตว์ป่าอย่างเนื้อทราย กวาง เก้ง อาศัยอยู่ชุกชุม จึงได้ตั้งชื่อวัดว่า "วัดมฤคทายวัน" มีพระครูวชิรรังษี เป็นเจ้าอาวาสรูปแรก
อาคารเสนาสนะประกอบด้วย อุโบสถกว้าง 10 เมตร ยาว 24 เมตร สร้างเมื่อ พ.ศ. 2500 เป็นอาคารคอนกรีตเสริมเหล็ก ศาลาการเปรียญกว้าง 13 เมตร ยาว 21 เมตร สร้างเมื่อ พ.ศ. 2504 เป็นอาคารไม้ หอสวดมนต์กว้าง 5 เมตร ยาว 27 เมตร สร้างเมื่อ พ.ศ. 2536 เป็นอาคารคอนกรีตเสริมเหล็ก กุฏิสงฆ์จำนวน 3 หลัง เป็นอาคารไม้ 1 หลัง และครึ่งตึกครึ่งไม้ 2 หลัง
จาง ปินปิน

จาง ปินปิน (เกิด 19 มกราคม 1993) หรือที่รู้จักกันในชื่อ วิน จาง เป็นนักแสดงชายชาวจีน เขาประเดิมงานแสดงครั้งแรกในรายการ V Love (2014) และได้รับความนิยมจากบทบาทของเขาในสัญญารักจักรพรรดิคังซี (2016), เล่ห์รัก บัลลังก์เลือด (2017) และครึ่งปีศาจซือเถิง (2021)
อาชีพ.
2014–2015: เริ่มต้นอาชีพ.
จาง ปินปินประเดิมงานแสดงครั้งแรกในเว็บซีรีส์แนวประโลมโลกเรื่อง "V Love" (2014) ซึ่งสร้างโดย เจย์ วอล์ค สตูดิโอ และออกอากาศทางเทนเซ็นต์ เขายังร้องเพลงประกอบละครชื่อ "Our Era" และ "Heavenly Stairs" สำหรับละครเรื่องนี้อีกด้วย
ในปี 2015 เขารับบทนำครั้งแรกในเว็บดราม่าสำหรับเยาวชนเรื่อง "ย้อนเวลาหารัก" ซึ่งเป็นภาคต่อของ "คำตอบของใจ คือใช่เธอ" ภาพยนตร์ในปี 2014
2016–ปัจจุบัน: ความนิยมที่เพิ่มขึ้น.
ในเดือนกุมภาพันธ์ 2016 จางได้แสดงในละครแนวประโลมโลกอิงประวัติศาสตร์เรื่อง "สัญญารักจักรพรรดิคังซี" ร่วมกับหลิว ข่ายเวย์และเจิ้ง ฉ่วง ซีรีส์เรื่องนี้ได้รับเรตติ้งสูงและเขาได้รับการชื่นชมจากชาวเน็ตและแฟน ๆ ของนวนิยายต้นฉบับจากการแสดงของเขา จางได้รับความนิยมมากขึ้นจากบทบาทของเขาในฐานะแฮ็กเกอร์ลึกลับในละครรักตลกเรื่อง "ยิ้มนี้โลกละลาย"
ในปี 2017 จางได้แสดงในละครรักตลกเรื่องเทหัวใจให้ยัยจอมวุ่น ซึ่งสร้างใหม่จากละครเกาหลีใต้เรื่องรักล้น ๆ ของคนเคยสวย ร่วมกับตี๋ลี่เร่อปา และเชิ่ง อี้หลุน โดยรับบทเป็นบรรณาธิการที่มีความตลกขบขันและมีจิตวิญญาณอิสระ จากนั้นเขาก็แสดงในละครรักจินตนิยมยอดนิยมเรื่องสามชาติสามภพ ป่าท้อสิบหลี่ โดยรับบทเป็นองค์ชายปีศาจชื่อ หลี่ จิ้ง แห่งแดนปีศาจ ด้วยการแสดงถึง 3 บทบาทที่แตกต่างและโดดเด่นของเขาในเรื่อง ยิ้มนี้โลกละลาย, เทหัวใจให้ยัยจอมวุ่น และสามชาติสามภพ ป่าท้อสิบหลี่ ทำให้เขาได้รับการชื่นชมในความสามารถด้านการแสดงจากทั้งสื่อและแฟน ๆ
วัดชัยสามหมอ

วัดชัยสามหมอ เป็นพระอารามหลวงชั้นตรี ชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลช่องสามหมอ อำเภอแก้งคร้อ จังหวัดชัยภูมิ มีที่ดินที่ตั้งวัด เนื้อที่ 20 ไร่ 1 งาน 61 ตารางวา
วัดชัยสามหมอตั้งวัดเมื่อ พ.ศ. 2470 ได้รับพระราชทานวิสุงคามสีมา เมื่อวันที่ 2 พฤศจิกายน พ.ศ. 2530 ต่อมาได้ทรงพระกรุณาโปรดเกล้าฯ จากพระบาทสมเด็จพระปรมินทรมหาภูมิพลอดุลยเดช ยกวัดราษฎร์นี้ขึ้นเป็นพระอารามหลวงชั้นตรี ชนิดสามัญเมื่อวันที่ 29 พฤษภาคม พ.ศ. 2555 เมื่อแรกตั้งวัดเดิมชาวบ้านเรียกว่า วัดบ้านแก้งคร้อหนองไผ่ เริ่มแรกได้สร้างกุฏิหลังเล็ก ๆ ขึ้นจำนวน 3 หลัง หลังคามุงแฝก สร้างศาลาขึ้น 1 หลัง เพื่อเป็นสถานที่ทำบุญ 
ปูชนียวัตถุ มีพระพุทธรูปองค์ประธานภายในพระอุโบสถ หลวงพ่อพระชัยมงคล (พระคุ้มเมือง) ภายในพระวิหารเล็ก และมีพระมหาเจดีย์สิริชัยมงคล
หมวดเรือ

หมวดเรือ (#เปลี่ยนทาง มาจากภาษาสเปน หมายถึง small "flota" of ships กองเรือขนาดเล็ก) เป็นรูปขบวนของเรือรบขนาดเล็กที่อาจะเป็นส่วนหนึ่งของกองเรือนาวีขนาดใหญ่
องค์ประกอบ.
หมวดเรือมักจะประกอบด้วยกลุ่มเรือรบที่อยู่ในชั้นเรือเดียวกัน เช่น เรือฟริเกต เรือพิฆาต เรือตอร์ปิโด เรือดำน้ำ เรือปืน หรือเรือกวาดทุ่นระเบิด กลุ่มของเรือรบขนาดใหญ่มักเรียกว่ากองเรือ (squadrons) แต่หน่วยคล้ายกันที่ไม่มีเรือรบหลักอาจจะเรียกว่ากองเรือหรือหมวดเรือก็ได้ในบางกรณี รูปแบบของรูปขบวนที่ประกอบไปด้วยเรือรบหลักมากกว่าหนึ่งลำ เช่น เรือรบโปรตุเกส (Man-of-war), เรือประจัญบาน และเรือบรรทุกอากาศยาน โดยทั่วไปจะประกอบไปด้วยเรือเล็กและเรือสนับสนุนด้วยซึ่งปกติจะถูกเรียกว่ากองเรือนาวี แต่ละส่วนจะบัญชาการโดยเรือรบหลักในรูปแบบของกองเรือหรือกองเรือเฉพาะกิจ (ดูข้อมูลอ้างอิงด้านล่าง 
หมวดเรือนั้นอยู่ภายใต้การบัญชาการของพลเรือตรี, พลเรือจัตวา หรือนาวาเอก ขึ้นอยู่กับความสำคัญของการบังคับบัญชา (โดยปกติแล้วพลเรือโทจะเป็นผู้บังคับการกองเรือ) หมวดเรือมักจะถูกแบ่งออกเป็น 2 หมู่เรือขึ้นไป ซึ่งแต่ละหมู่จะถูกบังคับการโดยนาวาโทที่อาวุโสที่สุด และอย่างน้อยที่สุดต้องเป็นเรือตรี โดยหมวดเรือมักจะจัดกำลังในรูปแบบประจำการ แต่บางครั้งก็ไม่เป็นเช่นนั้น 
ในกองทัพเรือสมัยใหม่ หมวดเรือมีแนวโน้มที่จะกลายเป็นหน่วยธุรการที่ประกอบไปด้วยหลายกองเรือ เมื่อเรือรบมีขนาดที่ใหญ่ขึ้น คำว่ากองเรือจึงค่อย ๆ เข้ามาแทนที่คำว่าหมวดเรือสำหรับรูปขบวนของเรือพิฆาต, เรือฟริเกต และเรือดำน้ำในหลายประเทศ
หมวดเรือนั้นไม่มีการเปรียบเทียบโดยตรงกับรูปขบวนทางบก แต่บางทีอาจจะมีลักษณะคร่าว ๆ ทางยุทธวิธีคล้ายคลึงกันกับกองพลน้อยหรือกรมทหาร
การใช้งานเฉพาะ.
ผู้ช่วยยามฝั่งสหรัฐ.
ในหน่วยผู้ช่วยยามฝั่งสหรัฐ ประกอบด้วยกำลังระดับหมวดเรือและสมาชิกในระดับท้องถิ่น หมวดเรือบัญชาการโดยผู้บังคับการที่ได้จากการเลือกตั้งโดยผู้ช่วยผู้บังคับการหมวดเรือ ซึ่งได้รับการช่วยเหลือจากเจ้าหน้าที่สัญญาบัตรที่ได้มาจากการแต่งตั้ง ส่วนเเรือ (division) ผู้ช่วยยามฝั่งประกอบไปด้วยหลายหมวดเรือ แต่ละเขตเรือ (district) ประกอบไปด้วยหลายส่วนเรือ เขตเรือผู้ช่วยมีการจัดกำลังตามแบบเขตยามฝั่งและบริหารจัดการโดยเจ้าหน้าที่ยามฝั่งชั้นสัญญาบัตร (ปกติจะเป็นนาวาโท หรือนาวาเอก) ซึ่งเรียกว่า "ผู้อำนวยการผู้ช่วยยามฝั่งสหรัฐ"
กองทัพเรือรัสเซียและโซเวียต.
ในกองทัพเรือจักรวรรดิรัสเซีย, กองทัพเรือโซเวียต และกองทัพเรือรัสเซีย คำว่าหมวดเรือเป็นคำที่ถูกใช้งานกับ "บราวน์-วอเตอร์เนวี" ซึ่งเป็นการปฏิบัติการในแม่น้ำและทะเลภายในประเทศเอง ไม่ใช่มหาสมุทรหรือทะเลเปิด ในอดีตประกอบไปด้วย หมวดเรือแคสเปียน (Caspian Flotilla), หมวดเรือซาตาคุนสกายา (Satakundskaya Flotilla) ในช่วงต้นคริสต์ศตวรรษที่ 20 หรือหมวดเรืออราล (Aral Flotilla) ในคริสต์ทศวรรษที่ 1850 ในช่วงหลังประกอบไปด้วย หมวดเรือทหารดอน (Don Military Flotilla) ซึ่งถูกสร้างขึ้นมาหลายครั้งในช่วง 200 ปีที่ผ่านมา, หมวดเรือนีเปอร์ (Dnieper Flotilla) (ซึ่งยังคงเหลืออยู่ในคริสต์ศตวรรษที่ 18 และ 20) หมวดเรือโวลก้าแดง (Red Volga Flotilla) ซึ่งเข้าร่วมในปฏิบัตการคาซานระหว่างสงครามกลางเมืองรัสเซีย และหมวดเรือดานูบ (Danube Flotilla) ในคริสต์ศตวรรษที่ 18 คำนี้ยังถูกใช้กับกองเรือนาวีขนาดเล็กที่ปฏิบัติการในทะเล ซึ่งรัสเซียยังไม่มีกองทัพเรือที่แข็งแกร่ง เช่น หมวดเรือโอคอตสค์ (Okhotsk Flotilla)
การใช้งานที่ไม่ใช่ทางทหาร.
คำว่าหมวดเรือ บางครั้งยังถูกนำมาใช้งานในการพูดถึงกองเรือขนาดเล็กของเรือพาณิชย์และเรืออื่น ๆ นอกจากนี้ยังมีสิ่งที่เรียก "หมวดเรือวันหยุด" ซึ่งเป็นกลุ่มของเรือยอต์ชเช่าเหมาลำที่เดินเรือในเส้นทางเดียวกัน
นักกีฬาคณะกรรมการโอลิมปิกรัสเซียในโอลิมปิก

ภายหลังจากเรื่องอื้อฉาวเกี่ยวกับการใช้สารกระตุ้นของรัสเซีย ในระหว่างการแข่งขันกีฬาโอลิมปิกหลายครั้ง นักกีฬาชาวรัสเซียไม่สามารถแข่งขันภายใต้ธงชาติและเพลงชาติของตนเองได้ และไม่สามารถใช้ชื่อประเทศรัสเซียได้ แม้ว่าจะมีเหตุผลเดียวกันสำหรับการคว่ำบาตรเหล่านี้ แต่ในช่วงเวลานี้ นักกีฬารัสเซียได้เข้าแข่งขันโอลิมปิกหลายรายการภายใต้ชื่อที่ต่างกัน จนถึงปี ค.ศ. 2018 คณะกรรมการโอลิมปิกรัสเซียถูกพักการแข่งขันโอลิมปิกฤดูหนาว 2018 เจ้าหน้าที่ของรัฐบาลรัสเซียถูกห้ามไม่ให้เข้าร่วมการแข่งขัน และนักกีฬาชาวรัสเซียแต่ละคนได้รับอนุญาตให้แข่งขันอย่างเป็นกลางภายใต้ธงโอลิมปิกและเพลงสดุดีโอลิมปิกในฐานะ "นักกีฬาโอลิมปิกจากรัสเซีย (OAR)" ก่อนปี ค.ศ. 2020 คณะกรรมการโอลิมปิกรัสเซียได้รับการคืนสถานะ แต่เนื่องจากผลของการตัดสินใจขององค์กรต่อต้านการใช้สารต้องห้ามโลก (WADA) และการตัดสินใจในภายหลังของศาลอนุญาโตตุลาการการกีฬา (CAS) นักกีฬารัสเซียแต่ละคนได้รับอนุญาตให้เข้าร่วมการแข่งขันกีฬาฤดูร้อนปี 2020 และกีฬาฤดูหนาวปี 2022 ภายใต้ธงของ "คณะกรรมการโอลิมปิกรัสเซีย" โดยใช้ตัวย่อ "ROC" และใช้ท่อนของเปียโนคอนแชร์โต้หมายเลข 1 ของปีเตอร์ ไชคอฟสกี เป็นเพลงสดุดี
แหล่งข้อมูลภายนอกไอโอซีอาจจัดกลุ่มการแสดงตนของ "OAR" และ "ROC" ในการแข่งขันกีฬาโอลิมปิก พิจารณาว่าเป็นผลงานของทีมเดียวกันในบริบทของเหตุผลเดียวสำหรับการปรากฏตัวของทีมนี้
ตารางสรุปเหรียญ.
<templatestyles src="Col-begin/styles.css"/>
<templatestyles src="Col-begin/styles.css"/>
เอ็น.ไซน์

เอ็น.ไซน์'  เป็นบอยแบนด์เกาหลีใต้ที่ก่อตั้งผ่านการแข่งขันเรีลยลิตี้ ช่อง A ชื่อ "#เปลี่ยนทาง " ในปี ค.ศ. 2022 และดูแลโดย n.CH Entertainment วงประกอบด้วยสมาชิก 10 คน ได้แก่ คาซึตะ, ฮยอน, เอ็ดดี้, โดฮา, จุนฮยอก, ซองยุน, โรบิน, ฮันจุน, ลอเรนซ์ และฮุยวอน เปิดตัวเมื่อวันที่ 9 สิงหาคม พ.ศ. 2566 โดยมี อีพี (EP) ชื่อ "Birth of Cosmo"
ลู มาคารี

ลุยจิ มาคารี (เกิด 7 มิถุนายน 1949) เป็นอดีตนักฟุตบอลอาชีพและผู้จัดการทีมชาวสกอตแลนด์ เขาเริ่มอาชีพนักฟุตบอลของเขาที่เซลติกโดยเขาเป็น 1 ใน "Quality Street Gang" ซึ่งเป็นทีมสำรองที่โดดเด่นซึ่งเกิดขึ้นในช่วงปลายทศวรรษ 1960 ซึ่งรวมถึงเซอร์เคนนี แดลกลีช และแดนนี แม็คเกรนด้วย เขาเป็นที่รู้จักดีที่สุดในช่วงเวลาของเขาที่แมนเชสเตอร์ยูไนเต็ดซึ่งเขาลงเล่นมากกว่า 400 นัด เขาช่วยให้ปีศาจแดงเลื่อนชั้นกลับสู่ดิวิชัน 1 โดยคว้าแชมป์ดิวิชัน 2 ในฤดูกาล 1974–75 หลังจากตกชั้นไปเพียง 1 ฤดูกาลและคว้าแชมป์เอฟเอคัพได้ในปี 1977 จากนั้นเขาก็จบอาชีพนักฟุตบอลของเขาที่สวินดันทาวน์
มาคารีเป็นผู้จัดการทีมสวินดันทาวน์, เวสต์แฮมยูไนเต็ด, เบอร์มิงแฮมซิตี, สโตกซิตี (2 สมัย), เซลติก และฮัดเดอส์ฟีลด์ทาวน์
มาร์เวลซอมบี้

มาร์เวลซอมบี้  เป็นมินิซีรีส์แอนิเมชั่นทางโทรทัศน์สัญชาติอเมริกันที่สร้างโดย เซบ เวลส์ สำหรับบริการสตรีมมิ่งดิสนีย์+ โดยอิงจากซีรีส์มาร์เวลคอมิกส์ชื่อเดียวกัน ซึ่งเป็นซีรีส์โทรทัศน์ในจักรวาลภาพยนตร์มาร์เวล (MCU) ผลิตโดยมาร์เวลสตูดิโอส์แอนิเมชัน และสำรวจไทม์ไลน์สำรองในมัลติเวิร์สที่เปิดตัวในเรื่อง "What If...?" ตอน "What If... Zombies?!" ซึ่งกลุ่มผู้รอดชีวิตจะต้องต่อสู้กับอดีตฮีโร่และผู้ร้ายที่ตอนนี้กลายเป็นซอมบี้แล้ว เวลส์ทำหน้าที่เป็นหัวหน้านักเขียน และไบรอัน แอนดรูว์ เป็นผู้กำกับ
กีฬาลูชในโอลิมปิกเยาวชนฤดูหนาว 2024

กีฬาลูชในโอลิมปิกเยาวชนฤดูหนาว 2024 มีกำหนดจัดขึ้นที่อัลเพนเซีย สไลดิ้ง เซ็นเตอร์ ในคังนึง ประเทศเกาหลีใต้ ตั้งแต่วันที่ 20-23 มกราคม ค.ศ. 2024
การคัดเลือก.
สรุปผลการคัดเลือก.
นี่คือรายการโควตาโดยพิจารณาจากอันดับ Youth A World Cup
ฝันร้ายฝันอัศจรรย์ ก่อนวันคริสต์มาส

ฝันร้ายฝันอัศจรรย์ ก่อนวันคริสต์มาส  เป็นภาพยนตร์อเมริกันสตอปโมชันแอนิเมชันแนวเพลงและดาร์กแฟนตาซีที่ออกฉายในปี 1993 กำกับโดยเฮนรี เซลิกในการกำกับเรื่องแรกของเขา อำนวยการสร้างและแนวคิดโดยทิม เบอร์ตัน เป็นเรื่องบอกเล่าเรื่องราวของแจ็ก สเกลลิงตัน ราชาแห่ง "เมืองฮาโลวีน" ที่บังเอิญไปพบกับ "เมืองคริสต์มาส" และวางแผนที่จะยึดครองวันหยุดนี้ โดยมีแดนนี เอลฟ์แมนประพันธ์เพลง ประพันธ์ดนตรีประกอบ และให้เสียงร้องของแจ็ก นักพากย์หลัก ได้แก่ คริส ซาแรนดอน, แคตเธอรีน โอฮารา, วิลเลียม ฮิกกี, เคน เพจ, พอล รูเบนส์, เกลนน์ ชาดิกซ์ และเอ็ด ไอวอรี
"ฝันร้ายฝันอัศจรรย์ ก่อนวันคริสต์มาส" มีต้นกำเนิดมาจากบทกวีที่เบอร์ตันประพันธ์ในปี 1982 ขณะที่เขาทำงานเป็นนักสร้างแอนิเมชันที่วอลต์ดิสนีย์โปรดักชัน จากความสำเร็จครั้งยิ่งใหญ่ของเรื่อง "วินเซนต์" ในปีเดียวกันนั้น เบอร์ตันจึงเริ่มพิจารณาที่จะพัฒนาภาพยนตร์เรื่องนี้ให้เป็นภาพยนตร์สั้นหรือรายการพิเศษทางโทรทัศน์ความยาวครึ่งชั่วโมง โดยไม่เกิดประโยชน์ใด ๆ ตลอดหลายปีที่ผ่านมา ความคิดของเบอร์ตันกลับมาที่โครงการนี้เป็นประจำ และในปี 1990 เขาได้ทำข้อตกลงการพัฒนากับวอลต์ดิสนีย์สตูดิโอส์ โดยเริ่มการผลิตในเดือนกรกฎาคม ค.ศ. 1990 ในซานฟรานซิสโก ในตอนแรกดิสนีย์เปิดตัวภาพยนตร์เรื่องนี้ผ่านค่ายทัชสโตนพิกเจอส์ เนื่องจากสตูดิโอเชื่อว่าภาพยนตร์เรื่องนี้ "มืดมนและน่ากลัวเกินไปสำหรับเด็ก"
"ฝันร้ายฝันอัศจรรย์ ก่อนวันคริสต์มาส" เปิดตัวครั้งแรกที่เทศกาลภาพยนตร์นิวยอร์กเมื่อวันที่ 9 ตุลาคม ค.ศ. 1993 และเข้าฉายในจำกัดในวันที่ 13 ตุลาคม ก่อนที่จะเข้าฉายในโรงภาพยนตร์ทั่วไปในวันที่ 29 ตุลาคม ภาพยนตร์เรื่องนี้ประสบความสำเร็จด้านรายได้และได้รับการวิจารณ์เมื่อออกฉาย สำหรับแอนิเมชัน โดยเฉพาะนวัตกรรมสตอปโมชันในรูปแบบศิลปะ ตลอดจนตัวละคร เพลง และดนตรีประกอบ แม้ว่าในตอนแรกจะได้รับความนิยมในบ็อกซ์ออฟฟิศเล็กน้อย ได้รับการยกย่องอย่างกว้างขวางว่าเป็นหนึ่งในภาพยนตร์แอนิเมชันที่ยิ่งใหญ่ที่สุดตลอดกาล ได้รับการเสนอชื่อเข้าชิงรางวัลออสการ์ สาขาเทคนิคพิเศษยอดเยี่ยม ซึ่งเป็นครั้งแรกของภาพยนตร์แอนิเมชัน แต่ได้แพ้ให้กับภาพยนตร์เรื่อง "จูราสสิค พาร์ค กำเนิดใหม่ไดโนเสาร์" ภาพยนตร์เรื่องนี้ออกฉายใหม่โดยวอลต์ดิสนีย์พิกเชอส์ และออกฉายซ้ำทุกปีในรูปแบบ Disney Digital 3-D ตั้งแต่ปี 2006 ถึง 2010
ในปี 2023 หอสมุดรัฐสภาได้รับเลือกให้เก็บรักษาไว้ในสำนักทะเบียนภาพยนตร์แห่งชาติ โดยพิจารณาว่ามี "ความสำคัญทางวัฒนธรรม ประวัติศาสตร์ หรือสุนทรียภาพ"
หมายเหตุ.
<templatestyles src="Reflist/styles.css" />
บาสเกตบอลชิงแชมป์เอเชีย 2022

บาสเกตบอลชิงแชมป์เอเชีย 2022 เป็นการแข่งขันกีฬาบาสเกตบอลชิงแชมป์เอเชียเป็นครั้งที่ 30 ซึ่งเป็นการแข่งขันบาสเกตบอลชิงแชมป์ระดับทวีปในเอเชีย การแข่งขันนี้จัดโดยฟีบาเอเชีย
การจับฉลาก.
การจับสลากมีกำหนดจัดขึ้นในวันที่ 8 ธันวาคม พ.ศ. 2564 แต่ถูกเลื่อนออกไปโดยประเทศอินโดนีเซียเนื่องจากข้อจำกัดการเดินทางที่เกี่ยวข้องกับการระบาดทั่วของโควิด-19 การจับสลากเกิดขึ้นเมื่อวันที่ 18 กุมภาพันธ์ พ.ศ. 2565
การแบ่งกลุ่ม.
การบ่งกลุ่มประกาศเมื่อวันที่ 15 กุมภาพันธ์ พ.ศ. 2565 อินโดนีเซียมีสิทธิ์เลือกกลุ่มของตน
ไมก์ จอห์นสัน

เจมส์ ไมเคิล จอห์นสัน (เกิด 30 มกราคม ค.ศ. 1972) เป็นนักกฎหมายและนักการเมืองชาวอเมริกันที่ดำรงตำแหน่งประธานสภาผู้แทนราษฎรสหรัฐคนที่ 56 ตั้งแต่ปี ค.ศ. 2023 เขาเป็นสมาชิกพรรครีพับลิกัน ซึ่งดำรงตำแหน่งสมาชิกสภาผู้แทนราษฎรเป็นสมัยที่ 5 โดยเป็นสมาชิกสภาผู้แทนราษฎรเขต 4 ของรัฐลุยเซียนามาตั้งแต่ปี ค.ศ. 2017
ประวัติส่วนตัวและการศึกษา.
ไมก์ จอห์นสัน เกิดเมื่อวันที่ 30 มกราคม ค.ศ. 1972 ที่เมืองลุยเซียนา สหรัฐอเมริกา เขาสำเร็จการศึกษาจากมหาวิทยาลัยลุยเซียนา และมีปริญญาทางด้านกฎหมายจากโรงเรียนกฎหมายของมหาวิทยาลัยวิลล์ลี่ ซึ่งเขาเริ่มต้นอาชีพในฐานะทนายความในรัฐลุยเซียนาก่อนที่จะเข้าสู่การเมือง
ด้านชีวิตครอบครัว ไมก์ได้แต่งงานกับ เคลลี่ ลารี่ ในปี ค.ศ. 1999 และมีบุตรร่วมกัน 3 คน ได้แก่ อัลลิสัน จอห์นสัน , แอนดรูว์ จอห์นสัน และ แอนนา จอห์นสัน
การทำงานทางการเมือง.
ไมก์ จอห์นสัน เป็นสมาชิกสภาผู้แทนราษฎรจากรัฐลุยเซียนา ซึ่งสังกัดพรรครีพับลิกัน เขาได้รับเลือกเป็นประธานสภาผู้แทนราษฎรคนใหม่ของสหรัฐฯ ในเดือนตุลาคม 2023 โดยได้รับคะแนนเสียง 220 ต่อ 209 ในการเลือกตั้งประธานสภาฯ หลังจากการล้มเหลวในการเลือกประธานคนก่อนหน้านี้หลายครั้ง
ไมก์ จอห์นสัน มีจุดยืนทางการเมืองที่ค่อนข้างอนุรักษนิยม โดยสนับสนุนการห้ามการทำแท้ง และการจำกัดสิทธิของกลุ่มความหลากหลายทางเพศ เขายังเป็นที่รู้จักในด้านการต่อต้านการใช้งบประมาณของรัฐบาลที่เกินความจำเป็นและการต่อสู้กับการยอมรับสิทธิในการแต่งงานของคนเพศเดียวกัน เขามีบทบาทสำคัญในเรื่องการปรับเปลี่ยนกฎหมายภายในสภาผู้แทนราษฎร และมีการผลักดันนโยบายที่เชื่อมโยงกับมุมมองทางศาสนาและอนุรักษนิยม
การเลือกเขาเป็นประธานสภาฯ ถือเป็นจุดเปลี่ยนสำคัญในรัฐสภาสหรัฐฯ เนื่องจากการจัดการภายในพรรครีพับลิกันในช่วงเวลาที่ผ่านมามีความยุ่งยาก แต่เขาได้รับการยอมรับจากทั้งฝ่ายขวาและบางส่วนของพรรคที่ต้องการการเปลี่ยนแปลงที่ชัดเจน
ในฐานะประธานสภาผู้แทนราษฎร ไมก์ จอห์นสัน จะมีบทบาทสำคัญในการกำหนดทิศทางการออกกฎหมายและควบคุมกระบวนการถ่ายโอนอำนาจทางการเมืองในอนาคต
ความคิดเห็นทางการเมือง.
ไมก์ จอห์นสัน เป็นที่รู้จักในเรื่องของความเชื่อทางศาสนาคริสต์ที่แข็งแกร่ง ซึ่งมักจะสะท้อนออกมาในการตัดสินใจทางการเมืองของเขา เขาสนับสนุนการห้ามการทำแท้งและมักจะผลักดันกฎหมายที่เกี่ยวข้องกับการยืนยันและปกป้องสิทธิของครอบครัวดั้งเดิม และการปกป้องเสรีภาพทางศาสนา โดยเฉพาะในสถานการณ์ที่เขามองว่า สิทธิทางศาสนาอาจถูกละเมิด
ในด้านการศึกษา เขาสนับสนุนการสร้างโอกาสให้กับเด็ก ๆ โดยเฉพาะการให้ทุนการศึกษาแก่ครอบครัวที่มีรายได้น้อย และมีจุดยืนในการต่อสู้กับการใช้เงินงบประมาณของรัฐบาลอย่างไม่เหมาะสม ซึ่งสะท้อนถึงมุมมองที่เขามีต่อการบริหารจัดการทรัพยากรของประเทศ
RCW 103

RCW 103 เป็น ซากมหานวดารา ที่มีการเคลื่อนตัวไปทางขวา 16 ชั่วโมง 17 นาที 30 วินาที และ การเอียง −51° 02 ′ มีอายุประมาณ 2,000 ปี และมีแหล่งกำเนิด รังสีเอกซ์ 1E 161348-5055 อยู่ในหัวใจ อยู่ห่างออกไป 10,000 ปีแสงในกลุ่มดาวไม้ฉาก
วัดศรีธนู

วัดศรีธนู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะพะงัน อำเภอเกาะพะงัน จังหวัดสุราษฎร์ธานี ปัจจุบันมีพระครูสิริทีปรัต (นิพนธ์ วรกวินฺโท ป.ธ.5) เป็นผู้รักษาการแทนเจ้าอาวาส
วัดศรีธนูตั้งวัดเมื่อวันที่ 10 สิงหาคม พ.ศ. 2532 ได้รับพระราชทานวิสุงคามสีมาครั้งแรกเมื่อวันที่ 19 พฤศจิกายน พ.ศ. 2536 ได้รับพระราชทานวิสุงคามสีมาครั้งหลังเมื่อวันที่ 3 พฤศจิกายน พ.ศ. 2557
อาคารเสนาสนะที่สำคัญ ได้แก่ อุโบสถกว้าง 7.6 เมตร ยาว 13.3 เมตร สร้างเมื่อ พ.ศ. 2532 เป็นอาคารคอนกรีตเสริมเหล็ก ศาลาการเปรียญกว้าง 11.2 เมตร ยาว 13.2 เมตร เป็นอาคารไม้ทรงไทยชั้นเดียว ศาลาอเนกประสงค์กว้าง 11.2 เมตร ยาว 13.2 เมตร กุฏิสงฆ์จำนวน 10 หลัง เป็นอาคารไม้ 9 หลัง และครึ่งตึกครึ่งไม้ 1 หลัง และศาลาบำเพ็ญกุศลสร้างด้วยไม้ ส่วนปูชนียวัตถุ ได้แก่ พระประธานประจำอุโบสถปางมารวิชัย ขนาดหน้าตักกว้าง 67 นิ้ว สูง 95 นิ้ว และพระประธานประจำศาลาการเปรียญ ขนาดหน้าตักกว้าง 29 นิ้ว สูง 43 นิ้ว
จังหวัดตรังในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

การเลือกตั้งสมาชิกสภาผู้แทนราษฎรจังหวัดตรัง พ.ศ. 2544 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 4 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2539 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดตรัง).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:83.54%; overflow:hidden">  </td>
<td colspan="2" style="padding-left:0.4em;padding-right:0.4em" align="right">83.54%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:7.53%; overflow:hidden">  </td>
<td colspan="2" style="padding-left:0.4em;padding-right:0.4em" align="right">7.53%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">8.93%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอเมืองตรัง
เขตเลือกตั้งที่ 2.
เขตการเลือกตั้งที่ 2 ประกอบไปด้วย อำเภอห้วยยอด, อำเภอรัษฎา และอำเภอวังวิเศษ (ยกเว้นตำบลวังมะปราง)
เขตเลือกตั้งที่ 3.
เขตการเลือกตั้งที่ 3 ประกอบไปด้วย อำเภอปะเหลียน, อำเภอนาโยง, อำเภอย่านตาขาว (เฉพาะตำบลนาชุมเห็ด ตำบลโพรงจระเข้ ตำบลในควน และตำบลหนองบ่อ) และกิ่งอำเภอหาดสำราญ
เขตเลือกตั้งที่ 4.
เขตการเลือกตั้งที่ 4 ประกอบไปด้วย อำเภอกันตัง, อำเภอสิเกา, อำเภอย่านตาขาว (เฉพาะตำบลทุ่งค่าย ตำบลเกาะเปียะ ตำบลย่านตาขาว และตำบลทุ่งกระบือ) และอำเภอวังวิเศษ (เฉพาะตำบลวังมะปราง)
กระดูกหักแบบเมซอเนิฟว์

กระดูกหักแบบเมซอเนิฟว์  เป็นการหักรูปเกลียวของปลายหนึ่งในสามตอนบนของกระดูกฟิบูลา ที่เกี่ยวข้องกัลการฉีกขาดของทิบิโอฟิบูลาร์ซินเดสโมซิสตอนปลาย และเนื้อเยื่ออินเทอรอสซัส นอกจากนี้ยังสามารถมีการหักร่วมของมีเดียลมัลเลโอลัส และการฉีกขาดของเส้นเอ็นเดลตอยด์ในข้อเข่า การบาดเจ็บลักษณะนี้อาจยากในการตรวจพบ
กระดูกหักแบบเมซอเนิฟว์โดยทั่วไปเป็นผลจากแรงหมุนออกนอกอย่างรุนแรงเข้าที่เส้นเอ็นเดลตอยด์และซินเดสโมซิส ด้วยเหตุนี้ กระดูกหักลักษณะนี้จึงอาจบรรยายว่าเป็นการบาดเจ็บแบบโปรเนชั่น-เอ็กซ์เทอร์นอลโรเทชั่นตามการจัดประเภทแบบเลาก์-ฮันเซิน และสามารถจัดเป็นการหักของข้อเท้าประเภท Type C ตามการจัดประเภทแบลเคลาส์-วีเบอร์
กระดูกหักแบบเมซอเนิฟว์มีความคล้ายกันกับกระดูกหักแบบกาเลอัซซี ในลักษณะที่มีการรบกวนเส้นเอ็นที่มีความสำคัญเกี่ยวเนื่องกันกับการหักของกระดูก ชื่อของกระดูกหักนี้ตั้งตามศัลแพทย์ชาวฝรั่งเศส ฌูเลส การ์แม็ง ฟรังซัว เมซอเนิฟว์
วัดวิภาวดีกาญจนา

วัดวิภาวดีกาญจนา เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี ที่ดินตั้งวัดมีเนื้อที่ 18 ไร่ 1 งาน 72 ตารางวา ปัจจุบันมีพระครูธีรธรรมานุยุต (ธีระยุทธ ยโสธโร) ดำรงตำแหน่งเจ้าอาวาส
วัดวิภาวดีกาญจนาตั้งวัดเมื่อวันที่ 20 กันยายน พ.ศ. 2543 โดยมีนางสาวปัญจพร ปัญจักขภัต เป็นผู้ถวายที่ดินให้สร้างวัด ด้านการศึกษาให้ราชการใช้ที่ดินสร้างโรงเรียนแสงธรรมพิทยาคม มีโรงเรียนพระปริยัติธรรมแผนกธรรมเปิดสอนเมื่อ พ.ศ. 2543
อาคารเสนาสนะภายในวัดประกอบด้วยกุฏิสงฆ์จำนวน 11 หลัง เป็นอาคารครึ่งตึกครึ่งไม้ 1 หลัง และอาคารคอนกรีตเสริมเหล็ก 10 หลัง ศาลาอเนกประสงค์กว้าง 16 เมตร ยาว 24 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก และศาลาบำเพ็ญกุศล 1 หลัง
กระดูกงอก

กระดูกงอก หรือ ออสทีโอฟัยต์ (Osteophyte) เป็นเอ็กซอสโทซิส (การยื่นออกของเนื้อกระดูก) ที่ก่อตัวขึ้นตามแนวขอบของข้อต่อ และเป็นคนละสิ่งกันกับเอ็นเทสซีโอฟัยต์ซึ่งคือการยื่นออกของกระดูกที่เกิดขึ้นตรงจุดเกาะของเส้นเอ็น โดยทั่วไปแล้วออสทีโอฟัยต์นั้นไม่ได้แยกออกเป็นพิเศษจากเอ็กซอสโทซิส แม้ทั้งสองจะมีความต่างกันหลายประการในบางกรณี ออสทีโอฟัยต์โดยทั่วไปเกิดขึ้นในข้อ (intra-articular; ภายในแคปซูลของข้อ)
สาเหตุ.
กระบวนการสร้างกระดูกหลากรูปแบบสามารถเกิดได้ และมีความเกี่ยวเนื่องกับความชรา การเสื่อม ความไม่มั่นคงเชิงกล และโรคต่าง ๆ (เช่นภาวะกระดูกโครงเกิดขึ้นมากไปทั่วโดยไม่ทราบสาเหตุ) โดยมาก ออสทีโอฟัยต์จะก่อตัวขึ้นในข้อที่มีกระดูก (osteoarthritic joints) หลังจากเกิดการบาดเจ็บและเสื่อมสภาพจากการอักเสบ การก่อตัวขึ้นของแคลเซียม (Calcification) และการก่อกระดูกใหม่ ยังสามารถเกิดได้ในฐานะการตอบโต้การบาดเจ็บเชิงกลในข้อต่อ
ออสทีโอฟัยต์ตามข้อนิ้วมือและนิ้วเท้าเรียกว่าปุ่มกระดูกฮีเบอร์เดิน (ถ้าเป็นที่ข้อต่อระหว่างฟาแลงก์ส่วนปลาย) หรือ ปุ่มกระดูกบูชาร์ (ถ้าเป็นที่ข้อต่อระหส่างฟาแลงก์ส่วนต้น
เธลีมา

เธลีมา  เป็นปรัชญาทางจิตวิญญาณและสังคมแบบรหัสยศาสตร์และคุยหลัทธิตะวันตก รวมถึงเป็นขบวนการศาสนาใหม่ที่ก่อตั้งช่วงต้นคริสต์ทศวรรษ 1900 โดยแอลีสเตอร์ โครวลีย์ (ค.ศ. 1875–1947) นักเขียน นักปรัชญาและรหัสยิกชาวอังกฤษ เธลีมามีแนวคิดสำคัญคือการค้นหาและติดตามเจตจำนงแท้ของตนอันอยู่เหนือความปรารถนาทั่วไป เธลีมามีที่มาจาก "คัมภีร์แห่งกฎ" ("The Book of the Law") ซึ่งโครวลีย์แต่งขึ้นในปี ค.ศ. 1909 หลังได้รับคำบอกจากไอวาส (Aiwass) "เสียง" ที่โครวลีย์ได้ยินในเดือนเมษายน ค.ศ. 1904 คัมภีร์นี้ได้วางรากฐานและสัจพจน์กลางที่ว่า "ทำตามเจตจำนงควรเป็นสิ่งสูงสุด" ("Do what thou wilt shall be the whole of the Law") มโนทัศน์นี้เน้นย้ำถึงเสรีภาพและการเดินตามวิถีทางของตน โดยได้รับการชี้นำจากความรักและการแสวงหาเจตจำนงแท้แห่งตน
จักรวาลวิทยาของเธลีมาประกอบด้วยเทพเจ้าหลายองค์จากศาสนาอียิปต์โบราณ เทพสำคัญ ได้แก่ นูอิต (Nuit) ท้องฟ้ายามราตรีที่แทนด้วยสตรีเปลือยที่ปกคลุมด้วยดวงดาว พระองค์ถือเป็นเทพีสูงสุดและ "พระแม่" ผู้เป็นบ่อเกิดของทุกสรรพสิ่ง นูอิตมาจากนูต เทพีแห่งท้องฟ้าของอียิปต์ แฮดิต (Hadit) พระสวามีของนูอิตที่แทนด้วยจุดเล็กไม่มีที่สิ้นสุด พระองค์เป็นตัวแทนของการสำแดง การเคลื่อนไหวและเวลา และรา-ฮูร์-คูอิต (Ra-Hoor-Khuit) ร่างจำแลงของเทพฮอรัส พระองค์เกี่ยวข้องกับดวงอาทิตย์และเป็นพลังงานที่ไหลเวียนในพิธีกรรมของเธลีมา เจตจำนงแท้เป็นแนวคิดหลักของเธลีมา โดยโครวลีย์เชื่อว่าการค้นพบและบรรลุเจตจำนงแท้เป็นหนทางสู่ความเข้าใจและเติมเต็มตนเอง หรือที่เรียกว่าเกรตเวิร์ก (Great Work)
เซเรมอเนียลแมจิก (ceremonial magic หรือเรียกเพียง แมจิก (magick)) เป็นการปฏิบัติที่สำคัญในเธลีมา เป็นการฝึกฝนทางกาย จิตใจและจิตวิญญาณ เซเรมอเนียลแมจิกถือเป็นสื่อกลางในการเปิดเผยเจตจำนงแท้ และสร้างความเปลี่ยนแปลงที่สอดคล้องกับเจตจำนงแท้ นอกจากนี้ยังมีพิธีนอสติกมิสซา (Gnostic Mass) การฝึกโยคะ การนั่งสมาธิและอื่น ๆ เพื่อช่วยในการสำรวจจิตใจ ผู้ปฏิบัติเธลีมาเฉลิมฉลองวันสำคัญช่วงวิษุวัต อายันและเทศกาลเพื่อระลึกถึงการแต่งคัมภีร์ของโครวลีย์
เธลีมามาจากคำภาษากรีกโบราณ θέλημα (thélēma) หมายถึง "เจตจำนง" แจ็ก พาร์สันส์ เคนเนธ แกรนต์ เจมส์ ลีสและเนมา อันนาฮัดนามีส่วนในการพัฒนาเธลีมาหลังโครวลีย์ โดยแนะนำแนวคิด การปฏิบัติและการตีความใหม่ พาร์สันส์ริเริ่มพิธีแบแบลอนเวิร์กกิง (Babalon Working) เพื่ออัญเชิญเทพีแบแบลอน ขณะที่แกรนต์สังเคราะห์ธรรมเนียมต่าง ๆ เข้ากับคณะไทโฟเนียน (Typhonian Order) ของเขา ด้านลีสค้นพบอิงลิชกอบอลลา (English Qaballa) ส่วนอันนาฮัดนาพัฒนามะอัตแมจิก (Maat Magick) สิ่งเหล่านี้ทำให้เธลีมามีความหลากหลายและลึกซึ้งยิ่งขึ้น
วันพลิกชะตา

วันพลิกชะตา  เป็นละครโทรทัศน์ผ่านสัญญาณต่อเนื่องเกาหลีใต้ปี 2023 นำแสดงโดย อี ซอง-มิน, ยู ยอน-ซอก และ อี จุง-อึน สร้างจาก เว็บตูน ชื่อเดียวกันโดย Aporia ซึ่งเผยแพร่บน เนเวอร์ (เว็บตูน) ออกอากาศตั้งแต่วันที่ 20 พฤศจิกายน 2023 ทางช่องทีวีเอ็นออกอากาศทุกวันจันทร์และวันอังคาร เวลา 22:30 น. (เวลามาตรฐานเกาหลี)
ซีรีส์นี้แบ่งออกเป็น 2 ภาคคือภาคที่ 1 ออกอากาศวันที่ 24 พฤศจิกายน 2023 และภาคที่ 2 ออกอากาศวันที่ 8 ธันวาคม 2023 เวลา 12.00 น. (เวลามาตรฐานเกาหลี) ทาง TVING
วันพลิกชะตาฉายรอบปฐมทัศน์ในหมวด On Screen ของเทศกาลภาพยนตร์นานาชาติปูซานครั้งที่ 28 เมื่อวันที่ 4 ตุลาคม 2023 โดยฉาย 2 ตอนจาก 10 ตอน
เรื่องย่อ.
โอแทค (อี ซ็อง-มิน) เขาเป็นคนขับแท็กซี่ธรรมดาที่ได้รับการว่าจ้างด้วยเงินจำนวนมากให้ไปส่งผู้โดยสารที่มกโพ แต่ไม่นานเขาก็รู้ว่าผู้โดยสารของเขาเป็นฆาตกรต่อเนื่อง ตอนนี้โอแทคต้องออกเดินทางโดยใช้ไหวพริบทั้งหมดเพื่อเอาชีวิตรอด
ชายคนขับแท็กซี่ที่ดีใจเมื่อได้เสนอค่าโดยสารถึง 1ล้านวอน เพื่อเดินทางไปมกโพในวันหนึ่ง และต้องเผชิญกับเหตุการณ์ไม่คาดฝันในวันเดียวกันเพราะผู้โดยสารถูกตามล่าจากการที่เขาเป็นฆาตกรต่อเนื่องและต้องการหนีจากคดี
ชายแปลกหน้าที่ต้องการเดินทางไป มกโพ เพื่อหนีการตามจับจากคดีฆาตกรรม
แม่ของลูกชายที่ถูก กึมฮยอกซู ฆ่าตายและเธอกำลังตามล่าฆาตกรด้วยตัวเธอเอง
การผลิต.
เมื่อวันที่ 19 เมษายน 2023 พาราเมาต์+และทีวิงได้ประกาศการผลิตซีรีส์นี้ โดยจะสามารถสตรีมได้บนพาราเมาท์+ ในสหรัฐอเมริกา แคนาดา สหราชอาณาจักร ออสเตรเลีย ละตินอเมริกา บราซิล อิตาลี ฝรั่งเศส เยอรมนี สวิตเซอร์แลนด์ และออสเตรีย ในเกาหลีใต้ จะสามารถรับชมได้ทางทีวิง สำหรับพื้นที่นอกเกาหลีใต้ ญี่ปุ่น และไต้หวัน รายการดังกล่าวจะได้รับอนุญาตจากพาราเมาต์ โกลบอล คอนเทนต์ ดิสทริบิวชัน
ในวันที่ 18 ตุลาคม 2023 มีการประกาศว่าซีรีส์เรื่องนี้จะออกอากาศทางช่องทีวีเอ็นก่อนออกอากาศทางทีวิง ซีรีส์นี้ยังออกอากาศทางทีวีเอ็น เอเชีย ภายใต้ข้อตกลงกับพาราเมาต์
วัดกอด่อปะลีน

วัดกอด่อปะลีน ([ɡɔ́dɔ̰pəlɪ̀ɰ̃ pʰəjá]) เป็นวัดพุทธตั้งอยู่ในพุกาม ประเทศพม่า การก่อสร้างเริ่มขึ้น ค.ศ. 1203 ในรัชสมัยพระเจ้านรปติสี่ตู่ แล้วเสร็จวันที่ 26 มีนาคม ค.ศ. 1227 ในรัชสมัยพระเจ้าไชยสิงขะ วัดกอด่อปะลีนมีความสูงถึง ถือเป็นวัดสูงเป็นอันดับสองในพุกาม มีรูปแบบคล้ายกับวัดตะบะญุ วัดมีทั้งหมดสองชั้น ชั้นล่างมีระเบียงลดหลั่นสามขั้น และชั้นบนมีระเบียงลดหลั่นสี่ขั้น วัดได้รับความเสียหายอย่างหนักช่วงแผ่นดินไหว ค.ศ. 1975 และได้รับการบูรณะใหม่ในปีต่อ ๆ มา
วัดกานดอปะลิน มีลักษณะเป็นวัดกลวง รูปแบบ "กู่" ตรงข้ามกับเจดีย์ วัดกลวงแบบ "กู่" เป็นการสร้างที่ใช้สำหรับการทำสมาธิ การสักการะพระพุทธรูปและประกอบพิธีกรรมพุทธอื่น ๆ วัดแบบ "กู่" มีสองรูปแบบพื้นฐานคือ มุขหนึ่งด้าน และมุขสี่ด้าน โดยพื้นฐานแล้วจะมีทางเข้าหลักหนึ่งทาง และทางเข้าหลักสี่ทาง นอกจากนี้ยังมีรูปแบบอื่น ๆ เช่น มุขห้าด้านและแบบผสมอยู่ด้วย รูปแบบมุขหนึ่งด้านพัฒนามาจากเบะตะโน่ในคริสต์ศตวรรษที่ 2 และมุขสี่ด้านพัฒนามาจากศรีเกษตรในคริสต์ศตวรรษที่ 7 วัดมีลักษณะหลักคือซุ้มโค้งแหลมและห้องทรงโค้ง มีขนาดใหญ่และดียิ่งขึ้นในสมัยพุกาม
บาสเกตบอลชิงแชมป์เอเชีย 2022 รอบคัดเลือก

บาสเกตบอลชิงแชมป์เอเชีย 2022 รอบคัดเลือก เป็นการแข่งขันบาสเกตบอลที่เริ่มต้นตั้งแต่เดือนกุมภาพันธ์ ค.ศ. 2018 ถึงเดือนสิงหาคม ค.ศ. 2021 เพื่อตัดสินทีมชาติของฟีบาเอเชีย-โอเชียเนีย จำนวน 15 ชาติ รวมกับอินโดนีเซียที่ผ่านการคัดเลือกโดยอัตโนมัติจากการเป็นเจ้าภาพจัดการแข่งขันบาสเกตบอลชิงแชมป์เอเชีย 2022
รูปแบบการคัดเลือก.
เพื่อให้สอดคล้องกับรูปแบบปฏิทิน FIBA ใหม่ที่นำมาใช้ตั้งแต่ปี ค.ศ. 2017 ฟีบาเอเชียได้เริ่มการแข่งขันรอบคัดเลือกของตนเองสำหรับ FIBA Asia Cup 2021 ในปี ค.ศ. 2018 
โดยรอบปรี-ควอลิฟายมีการแข่งขันในโซนย่อยและระดับภูมิภาคระหว่างทีมดิวิชั่น B – ซึ่งเป็นทีมที่ไม่ได้เข้าร่วมในการแข่งขันบาสเกตบอลชิงแชมป์โลก 2019 รอบคัดเลือก โซนเอเชีย คัดเลือกผู้ชนะ 8 ทีมในรอบปรี-ควอลิฟายซึ่งผ่านเข้าสู่รอบคัดเลือก โดยเข้าร่วมแข่งขันกับทีมดิวิชั่น A อีก 16 ทีม – ซึ่งเป็นผู้เข้าร่วมแข่งขันFIBA Asia Cup 2017 และ บาสเกตบอลชิงแชมป์โลก 2019 รอบคัดเลือก โดยรอบคัดเลือกนี้ได้เริ่มต้นหลังจากการแข่งขันบาสเกตบอลชิงแชมป์โลก 2019
บาสเกตบอลชิงแชมป์เอเชีย 2025 รอบคัดเลือก

การแข่งขันบาสเกตบอลชิงแชมป์เอเชีย 2025 รอบคัดเลือก'  เป็นการแข่งขันกีฬาบาสเกตบอลที่จะมีขึ้นตั้งแต่เดือนมิถุนายน ค.ศ. 2022 ถึงกุมภาพันธ์ ค.ศ. 2025 เพื่อตัดสินทีมชาติของฟีบาเอเชีย-โอเชียเนีย ทั้งหมด 15 ทีม โดยรวมกับซาอุดีอาระเบียที่ผ่านเข้ารอบโดยอัตโนมัติในฐานะเจ้าภาพจัดการแข่งขันบาสเกตบอลชิงแชมป์เอเชีย 2025
รูปแบบ.
กระบวนการคัดเลือกเริ่มต้นในปี ค.ศ. 2022 โดยมีการแข่งขันรอบปรี-ควอลิฟายในโซนย่อยและระดับภูมิภาค คัดเลือก 8 ทีมที่จะผ่านเข้าสู่รอบคัดเลือก โดยจะเข้าร่วมกับอีก 16 ทีมจาก บาสเกตบอลชิงแชมป์โลก 2023 รอบคัดเลือก โซนเอเชีย
ประเทศเยอรมนีในโอลิมปิกเยาวชนฤดูหนาว 2024

ประเทศเยอรมนี จะเข้าร่วมแข่งขันในโอลิมปิกเยาวชนฤดูหนาว 2024 ที่คังว็อน ประเทศเกาหลีใต้ ตั้งแต่วันที่ 19 กันยายน มกราคมถึง 1 กุมภาพันธ์ ค.ศ. 2024
ผู้เข้าร่วมแข่งขัน.
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้
บอบสเล.
เยอรมนีได้รับ 3 โควต้าในการแข่งขันบอสเลชายผ่านรายการจัดอันดับโอลิมปิกเยาวชนของ IBSF
วัดเชียงงาสง่างาม

วัดเชียงงาสง่างาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงงา อำเภอบ้านหมี่ จังหวัดลพบุรี
วัดเชียงงาสง่างาม เดิมชื่อ วัดเชียงงา ตั้งวัดเมื่อ พ.ศ. 2375 สร้างโดยชาวไทยพวนที่ถูกกวาดต้อนมาในสมัยพระบาทสมเด็จพระนั่งเกล้าเจ้าอยู่หัว เจดีย์จึงน่าจะสร้างในช่วงเวลาดังกล่าวด้วย ทางวัดได้มีการบูรณะพัฒนาให้เจริญขึ้นตามลำดับ ได้รับพระราชทานวิสุงคามสีมาครั้งหลังวันที่ 22 ตุลาคม พ.ศ. 2513 เขตวิสุงคามสีมากว้าง 40 เมตร ยาว 40 เมตร ได้ผูกพัทธสีมาวันที่ 18 กุมภาพันธ์ พ.ศ. 2518
ศิลปกรรมที่สำคัญคือ เจดีย์องค์ทรงระฆังที่น่าจะสร้างในสมัยรัชกา่ลที่ 3 ส่วนฐานเป็นบัวถลาในผังยกเก็จต่อด้วยบัวคลุ่ม องค์ระฆังในผังกลมมีการประดับบัวคอเสื้อ ส่วนยอดทำเป็นเจดีย์จำลอง นักประวัติศาสตร์ศิลปะกำหนดอายุเจดีย์องค์นี้ว่าอยู่ราวสมัยธาตุดำในช่วงหลังพุทธศตวรรษที่ 19 จึงมีความเป็นไปได้ว่า เจดีย์วัดเชียงงาได้รับอิทธิพลรูปแบบมาจากธาตุดำ ในประเทศลาว
ไรอัน ดรัมมอนด์

ไรอัน ดรัมมอนด์ (เกิดวันที่ 10 มกราคม ค.ศ. 1973) เป็นนักแสดง นักแสดงตลก นักร้อง ตัวตลก ศิลปินละครใบ้ และนักแสดงละครชาวอเมริกัน ที่เป็นที่รู้จักจากการพากย์เป็นโซนิคเดอะเฮดจ์ฮ็อกฉบับภาษาอังกฤษในแฟรนไชส์วิดีโอเกม "โซนิคเดอะเฮดจ์ฮ็อก"ใน ค.ศ. 1998 ถึง 2004
ชีวิตช่วงต้น.
ไรอัน ดรัมมอนด์เกิดที่ไลมา รัฐโอไฮโอในวันที่ 10 มกราคม ค.ศ. 1973 เขาเข้าเรียนเคลกมิดเดิลสกูล (Clague Middle School) ที่แอนน์ อาร์เบอร์ รัฐมิชิแกน โดยเข้ามีส่วนร่วมในละครเด็กหลายแห่ง เริ่มต้นใน ค.ศ. 1980 ตอนอายุ 7 ขวบ พ่อแม่ทำงานในโรงละคร
ใน ค.ศ. 1993 เขาได้รับการจ้างแสดงครั้งแรกขณะยังคงเรียนในวิทยาลัย เขาจบการศึกษาสาขาการแสดงละครในมหาวิทยาลัยอีสเทิร์นมิชิแกนใน ค.ศ. 1995 ก่อนจบการศึกษา เขาย้ายไปที่แซนดิเอโก รัฐแคลิิฟอร์เนียใน ค.ศ. 1996 เพื่อแสดงหาอาชีพการแสดงต่อ
อาชีพดนตรี.
ใน ค.ศ. 1991 เขาเป็นสมาชิกและนักร้องเบสให้กับวง The A.Y.U. Quartet โดยเผยแพร่อัลบั้มไปแล้ว 3 อัลบั้ม
ชีวิตส่วนตัว.
ก่อนย้ายไปที่แซนดิเอโก ดรัมมอนด์พบกับลิซา ทั้งคู่แต่งงานในวันที่ 8 ตุลาคม ค.ศ. 2002 แล้วให้กำเนิดลูกชาย 2 คน ทั้งคู่หย่าร้างตั้งแต่ ค.ศ. 2019 ปัจจุบันเขาอาศัยอยู่ที่ซานฟรานซิสโก รัฐแคลิฟอร์เนีย
ดรัมมอนด์จะอัปเดตชีวิตส่วนตัวให้กับแฟน ๆ ในบล็อกออนไลน์ของเขา
โจว เคอ-ยฺหวี่

โจว เคอ-ยฺหวี่ (เกิด 17 พฤษภาคม พ.ศ. 2545) หรือในชื่อภาษาอังกฤษ แดเนียล โจว  เป็นนักร้อง นักเต้นและนักแสดงชาวจีนที่เกิดในอเมริกา เขาเป็นอดีตสมาชิกของบอยแบนด์จีนชื่อ อินทูวัน หลังจากได้อันดับที่ 10 ในตอนสุดท้ายของรายการพรอดิวซ์แคมป์ 2021 เขายังเป็นสมาชิกบอยแบนด์ชาวจีนชื่อ BEST อีกด้วย เขาเปิดตัวเป็นศิลปินเดี่ยวด้วยซิงเกิลชื่อ "R.O.T.Y" เมื่อวันที่ 1 มีนาคม ค.ศ. 2021 และมีชื่อเสียงจากการรับบท อี้หยาง ในซีรีส์เรื่อง "จีบให้วุ่นลงทุนด้วยรัก"
ชีวิตช่วงต้น.
โจวเกิดที่สหรัฐในวันที่ 17 พฤษภาคม ค.ศ. 2002 แล้วเติบโตที่ปักกิ่ง ประเทศจีน เขามีพี่ชายสองคน และได้รับการดูแลจากพี่ชาย เนื่องจากไม่ได้รับการติดต่อจากพ่อ
วัดมหาธาตุ (จังหวัดเลย)

วัดมหาธาตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงคาน อำเภอเชียงคาน จังหวัดเลย ที่ดินตั้งวัดมีเนื้อที่ 4 ไร่ 2 งาน
วัดมหาธาตุ หรือชาวบ้านเรียกว่า วัดหลวงพ่อใหญ่ ตั้งวัดเมื่อ พ.ศ. 2197 โดยพระยาศรีอรรคฮาด (ทองดี ศรีประเสริฐ) พร้อมการก่อตั้งเมืองเชียงคาน เคยเป็นที่ว่าการงานเมืองของเจ้าเมืองเชียงคานมาหลายสมัย มีบัลลังก์เจ้าเมือง และฆ้องชัยอยู่ วัดได้รับพระราชทานวิสุงคามสีมา เมื่อวันที่ 3 กุมภาพันธ์ พ.ศ. 2219 เขตวิสุงคามสีมา กว้าง 40 เมตร ยาว 80 เมตร 
ด้านการศึกษามีโรงเรียนพระปริยัติธรรม แผนกธรรม เปิดสอน พ.ศ. 2515 โรงเรียนพระปริยัติธรรมแผนกบาลี เปิดสอน พ.ศ. 2530 โรงเรียนพระปริยัติธรรมแผนกสามัญ เปิดสอน พ.ศ. 2531 ศูนย์ศึกษาพระพุทธศาสนากันอาทิตย์เปิดสอน พ.ศ. 2515 ศูนย์อบรมเด็กก่อนเกณฑ์ในวัด เปิดสอน พ.ศ. 2530
อาคารเสนาสนะประกอบด้วยอุโบสถ สร้างเมื่อ พ.ศ. 2202 เป็นลักษณะของสิมทึบ ก่ออิฐถือปูน ฐานเตี้ย ผังเป็นรูปสี่เหลี่ยมผืนผ้า หันด้านหน้าไปทางทิศตะวันตก วิหารเป็นศิลปะแบบล้านช้างผสมกับอยุธยาตอนปลาย ศาลาการเปรียญ อาคารคอนกรีต หอสวดมนต์ อาคารคอนกรีต กุฏิสงฆ์ 10 หลัง ศาลาอเนกประสงค์สร้างเมื่อ พ.ศ. 2530 ศาลาบำเพ็ญกุศล 1 หลัง ซุ้มประตู ปูชนียวัตถุมีพระพุทธรูปปางมารวิชัย (หลวงพ่อใหญ่) เจดีย์ พระพุทธรูปไม้ ศิลปะลานช้าง พระพุทธรูปปางประทานพร 9 องค์ นอกจากนี้มีตู้พระธรรมไม้ลงรักปิดทอง หีบพระธรรมไม้ลงรักปิดทอง
การประชุมสหประชาชาติว่าด้วยการเปลี่ยนแปลงสภาพภูมิอากาศ พ.ศ. 2566

การประชุมสหประชาชาติว่าด้วยการเปลี่ยนแปลงสภาพภูมิอากาศ พ.ศ. 2566  หรือรู้จักในชื่อย่อ COP28 เป็นการประชุมสหประชาชาติว่าด้วยการเปลี่ยนแปลงสภาพภูมิอากาศครั้งที่ 28 จัดขึ้นระหว่างวันที่ 30 พฤศจิกายน ถึง 12 ธันวาคม 2566 ที่เอ็กซ์โปซิตี ดูไบ สหรัฐอาหรับเอมิเรตส์ การประชุม COP มีการจัดเป็นประจำทุกปีเรื่อยมา (ยกเว้นในปี 2020 เนื่องจากการระบาดของโควิด-19) นับตั้งแต่การลงนามข้อตกลงด้านสภาพภูมิอากาศของสหประชาชาติในปี 1992 โดยมีเป้าหมายเพื่อให้รัฐบาลมีข้อตกลงร่วมสำหรับนโยบายจำกัดการเพิ่มสูงขึ้นของอุณหภูมิสภาพอากาศ และ ปรับตัวกับผลกระทบของการเปลี่ยนแปลงสภาพภูมิอากาศ
การประชุมในครั้งนี้ถูกวิพากษ์วิจารณ์ไปทั่วเนื่องมาจากประธานการประชุม ซุลตัน อัลญาบัร ตลอดจนสถานที่จัดซึ่งคือสหรัฐอาหรับเอมิเรตส์ซึ่งเป็นที่รู้จักว่าขาดความโปร่งใสในรัฐบาลและมีบทบาทเป็นผู้ผลิตรายใหญ่ของเชื้อเพลิงจากซากดึกดำบรรพ์ ซุลตัน อัลญาบัร เป็นซีอีโอของบริษัทน้ำมันแห่งชาติอาบูดาบี (ADNOC) ซึ่งทำไปสู่ข้อกังวลว่าการประชุมนี้อาจมีข้อขัดแย้งทางผลประโยชน์มาเกี่ยวข้อง โดยสมาชิกมากกว่า 100 คนของรัฐสภาสหรัฐ และ สภายุโรป เรียกร้องให้สหรัฐอาหรับเอมิเรตส์ถอดถอนอัลญาบัรออกจากตำแหน่ง คำกล่าวอ้างเชิงย้อมเขียวเกี่ยวกับอัลญาบัรที่ปรากฏบนหน้าบทความของเขาบนวิกิพีเดียผ่านการแก้ไขโดยได้รับผลตอบแทน, การที่ไม่สามารถวิจารณ์บริษัทของเอมิเรตในประเทศสหรัฐอาหรับเอมิเรตส์, การลักลอบเข้าถึงอีเมลการประชุมโดยบริษัท ADNOC และการส่งคำเชิญให้แก่ประธานาธิบดีซีเรีย บาชาร์ อัลอัสซาด ล้วนทำให้เกิดข้อวิตกกังวลต่อความเป็นอันหนึ่งอันเดียวในการประชุมครั้งนี้ มีการเปิดโปงขบวนการบัญชีหุ่นเชิดซึ่งจัดขึ้นโดยมีเป้าหมายเพื่อปกป้องอัลญาบัรและประเทศในเดือนมิถุนายน และในวันที่ 21 พฤศจิกายน อัลญาบัรเองได้ระบุว่า “ไม่มีวิทยาศาสตร์” หนุนหลังการลดเลิกการใช้เชื้อเพลิงจากซากดึกดำบรรพ์สำหรับเป้าหมายอุณหภูมิ 1.5 °C หกวันถัดมาได้มีเอกสารหลุดที่ปรากฏแผนการของสหรัฐอาหรับเอมิเรตส์ที่จะใช้การประชุมนี้เพื่อหาคู่ค้าเชื้อเพลิงดึกดำบรรพ์กับชาติอื่น ๆ ซึ่งทำให้เกิดความไม่พึงพอใจไปในระดับนานาชาติ